கேள்வி: கார்போ ஐதரசைடு - தயாரிப்பு பற்றி விளக்கவும்.
பதில்: யூரியாவுடன் ஐதரசீன் சேர்த்து வினைபுரியச் செய்து தொழிற்சாலை அளவுகளில் கார்போ ஐதரசைடுகள் தயாரிக்கப்படுகின்றன :Jean-Pierre Schirmann, Paul Bourdauducq "Hydrazine" in Ullmann's Encyclopedia of Industrial Chemistry, Wiley-VCH, Weinheim, 2002. . :OC(NH2)2 + 2 N2H4 → OC(N2H3)2 + 2 NH3. சி1 முன்னோடிகள் எனப்படும் கார்பனேட்டு எசுத்தர்களுடன் ஐதரசீனை வினைபுரியச் செய்தும் இதை தயாரிக்க முடியும் . பாசுகீனிலிருந்தும் கார்போ ஐதரசைடைத் தயாரிக்க முடியும். ஆனால் இத்தயாரிப்பு வழிமுறையில் ஐதரசீனியம் உப்பும் [N2H5]Cl கூடவே இணையாக உற்பத்தியாகி அதன் விளைவாக டைபார்மைலேற்றம் நிகழ்கிறது.கார்பசிக் அமிலமும் பொருத்தமான ஒரு முன்னோடிச் சேர்மமாகும். :N2NH3CO2H + N2H4 → OC(N2H3)2 + H2O
கேள்வி: கார்போ ஐதரசைடு - கட்டமைப்பு பற்றி நீங்கள் என்ன அறிந்துள்ளீர்கள்?
பதில்: சமதளமற்ற மூலக்கூறால் இச்சேர்மம் ஆக்கப்பட்டுள்ளது. அனைத்து நைட்ரசன் மையங்களும் குறைந்தபட்சம் பார்ப்பதற்கு கூர்நுனிக் கோபுரம் வடிவத்தைக் கொடுக்கின்றன. மேலும் அவை C-N பை-பிணைப்பை குறிக்கின்றன. கட்டமைப்பில் உள்ள C-N மற்றும் C-O பிணைப்பு இடைவெளிகள் முறையே 1.36 மற்றும் 1.25 Å, ஆகும் .Ottersen, T.; Hope, H. "The Structure and Electron Deformation Density Distribution of Carbonohydrazide (Carbohydrazide) at 85 K" Acta Crystallographica B 1979, volume 35, p373-p378. .
கேள்வி: கார்போ ஐதரசைடு - தொழிற்துறை பயன்கள் பற்றி தகவல் சொல்.
பதில்: *ஆக்சிசன் துப்புரவாக்கி: கொதிகலன்களில் உள்ள ஆக்சிசனை நீக்க கார்போ ஐதரசைடு பயன்படுகிறது. ஆக்சிசன் துப்புரவாக்கிகள் அரிப்பைத் தடுக்கின்றன . *பலபடி முன்னோடி: எப்பாக்சைடு வகை பிசின்களில் நீராற்றும் முகவராக கார்போ ஐதரசைடு பயன்படுகிறது *புகைப்படத்தொழில்: வெள்ளி ஆலைடு விரவல் செயல்முறையில் அச்சுப் பொடிகளில் ஒன்றாக இது பயன்படுத்தப்படுகிறது. அசோமெத்தின், அசின் வகை பிம்பங்களை உருவாக்கும் நிற மேம்படுத்திகளை நிலைநிறுத்துவதில் கார்போ ஐதரசைடு பயன்படுகிறது . *வெடிபொருள் உந்திகள், நிலைப்படுத்தி சோப்புகள், போன்றவற்றை மேம்படுத்துவதிலும் கரிமத் தொகுப்பு வினைகளில் வினைப்பொருளாகவும் கார்போ ஐதரசைடு பயன்படுகிறது.
கேள்வி: கார்போ ஐதரசைடு - தீங்குகள் பற்றி விளக்கவும்.
பதில்: கார்போ ஐதரசைடை வெப்பப்படுத்துவதால் வெடித்தல் நிகழலாம். விழுங்க நேர்ந்தால் ஆபத்தான விளைவுகளை சந்திக்க நேரிடலாம். கண்கள், மூச்சுக் குழாய்கள் மற்றும் தோல் எரிச்சலை ஏற்படுத்தும். மேலும், கார்போ ஐதரசைடு நீர்வாழ் உயிரினங்களுக்கும் நச்சுத்தன்மையை அளிக்கிறது .